Број на Службен весник: 10/2020

Датум на објава на Службен весник: 16.01.2020 година

**МИНИСТЕРСТВО ЗА ПРАВДА**

Врз основа на член 34 став (5) од Законот за извршување на санкциите („Службен весник на Република Северна Македонија” 99/19 и 220/19), министерот за правда донесе

**Р Е Ш Е Н И Е**

**за распоредување на осудените лица и децата во казнено – поправните и воспитно - поправните установи, како и на притворените лица во притворските одделенија на казнено – поправните установи**

 Со ова решение се врши за распоредување на осудените лица и децата во казнено – поправните и воспитно - поправните установи, како и на притворените лица во притворските одделенија на казнено – поправните установи упатени од страна на надлежниот суд.

I.

1. **Во казнено – поправен дом Идризово со Отворено одделение во Велес се упатуваат:**

 **1.1. Казнено – поправен дом Идризово**

а) машки лица – примарни сторители, осудени со правосилна пресуда на казна затвор над три години, односно кога остатокот од казната по пресметаниот притвор изнесува над три години од подрачјето на Основниот кривичен суд Скопје и основните судови: Велес, Гевгелија,Гостивар, Дебар, Кавадарци, Кичево, Кратово, Крива Паланка, Куманово, Неготино и Тетово;

б) машки лица – пенолошки повторници, осудени со правосилна пресуда на казна затвор над една година, односно кога остатокот од казната по пресметаниот притвор изнесува над една година од подрачјето на Основниот кривичен суд Скопје и основните судови: Велес, Гевгелија, Гостивар, Дебар, Кавадарци, Кичево, Кратово, Крива Паланка, Куманово, Неготино и Тетово;

в) женски лица - осудени со правосилна пресуда на казна затвор и казна доживотен затвор, како и деца од женски пол осудени на казна затвор или воспитна мерка упатување во воспитно поправен дом независно од висината на казната односно мерката. Овие лица казната ја издржуваат во одделението за женски лица;

г) женски лица странски државјани и женски лица без државјанство;

д) машки лица осудени на казна доживотен затвор од подрачјето на Основниот кривичен суд Скопје и основните судови: Велес, Гевгелија, Гостивар, Дебар, Кавадарци, Кичево, Кратово, Крива Паланка, Куманово, Неготино и Тетово и

ѓ) машки лица странски државјани и лица без државјанство осудени со правосилна пресуда на казна затвор над три години, односно кога остатокот од казната по пресметаниот притвор изнесува над три години од Основниот кривичен суд Скопје и основните судови: Велес, Гевгелија, Гостивар, Дебар, Кавадарци, Кичево, Кратово, Крива Паланка, Куманово, Неготино и Тетово.

**1.2 Отворено одделение во Велес**

а) машки лица – примарни сторители, осудени со правосилна пресуда на казна затвор до три години, односно кога остатокот од казната по пресметаниот притвор изнесува до три години од подрачјето на Основниот суд Велес и

б) машки лица повторници, осудени со правосилна пресуда на казна затвор до една година, односно кога остатокот на казната по пресметаниот притвор изнесува до една година од подрачјето на Основниот суд Велес.

**2. Во казнено поправен дом Штип:**

а) машки лица – примарни сторители , осудени со правосилна пресуда на казна затвор над три години, односно кога остатокот од казната по пресметаниот притвор изнесува над три години од подрачјето на основните судови: Берово, Виница, Делчево, Кочани, Радовиш, Свети Николе, Струмица и Штип;

 б) машки лица – пенолошки повторници, осудени со правосилна пресуда на казна затвор над една година, односно кога остатокот од казната по пресметаниот притвор изнесува над една година од подрачјето на основните судови: Берово, Виница, Делчево, Кочани, Радовиш, Свети Николе, Струмица и Штип;

в) машки лица осудени на казна доживотен затвор од подрачјето на основните судови: Берово, Виница, Делчево, Кочани, Радовиш, Свети Николе, Струмица и Штип и

г) машки лица странски државјани и лица без државјанство осудени со правосилна пресуда на казна затвор над три години, односно кога остатокот од казната по пресметаниот притвор изнесува над три години од основните судови: Берово, Виница, Делчево, Кочани, Радовиш, Свети Николе, Струмица и Штип.

 **3. Во Казнено – поправен дом Прилеп се упатуваат:**

а) машки лица – примарни сторители осудени со правосилна пресуда на казна затвор над три години, односно кога остатокот од казната по пресметаниот притвор изнесува над три години од подрачјето на основните судови: Битола, Крушево, Охрид, Прилеп, Ресен и Струга;

б) машки лица – пенолошки повторници осудени со правосилна пресуда на казна затвор над една година, односно кога остатокот од казната по пресметаниот притвор изнесува над една година од подрачјето на основните судови: Битола, Крушево, Охрид, Прилеп, Ресен и Струга;

в) машки лица осудени на казна доживотен затвор од подрачјето на основните судови: Битола, Крушево, Охрид, Прилеп, Ресен и Струга и

г) машки лица странски државјани и лица без државјанство осудени со правосилна пресуда на казна затвор над три години, односно кога остатокот од казната по пресметаниот притвор изнесува над три години од основните судови: Битола, Крушево, Охрид, Прилеп, Ресен и Струга.

**4. Во Казнено – поправен дом од Отворен вид Струга се упатуваат:**

а) машки лица осудени со правосилна пресуда за кривични дела од небрежност на казна затвор над три години односно кога остатокот од казната по пресметаниот притвор изнесува над три години;

б) машки лица примарни сторители осудени со правосилна пресуда на казна затвор до три години односно кога остатокот од казната по пресметаниот притвор изнесува до три години, за подрачјето на основните судови: Дебар, Охрид и Струга и

в) машки лица – повторници, осудени со правосилна пресуда на казна затвор до една година односно кога остатокот од казната по пресметаниот притвор изнесува до една година, од подрачјето на основните судови: Дебар, Охрид и Струга.

**5. Во Затвор Битола се упатуваат:**

а) машки лица – примарни сторители, осудени со правосилна песуда на казна затвор до три години, односно кога остатокот од казната по пресметаниот притвор изнесува три години за подрачјето на основните судови: Битола, Кичево, Крушево, Прилеп и Ресен;

б) машки лица повторници, осудени со правосилна пресуда на казна затвор до една година, односно кога остатокот на казната по пресметаниот притвор изнесува до една година од подрачјето на основните судови: Битола, Кичево, Крушево, Прилеп и Ресен и

в) машки и женски лица спрема кои е определена мерка притвор од подрачјето на основните судови: Битола, Кичево, Крушево, Прилеп и Ресен.

**6. Во Затвор Гевгелија се упатуваат:**

а) машки лица – примарни сторители, осудени со правосилна песуда на казна затвор до три години, односно кога остатокот од казната по пресметаниот притвор изнесува три години за подрачјато на основните судови: Гевгелија, Кавадарци и Неготино;

б) машки лица повторници, осудени со правосилна пресуда на казна затвор до една година, односно кога остатокот на казната по пресметаниот притвор изнесува до една година од подрачјето на основните судови: Гевгелија, Кавадарци и Неготино и

в) машки и женски лица спрема кои е определен притвор од подрачјето на основните судови: Гевгелија, Кавадарци и Неготино.

**7. Во Затвор Куманово со Отворено одделение во Крива Паланка се упатуваат:**

**7.1** **Затвор Куманово**

а) машки лица – примарни сторители, осудени со правосилна пресуда на казна затвор до три години, односно кога остатокот од казната по пресметаниот притвор изнесува до три години, од подрачјето на основните судови: Куманово и Свети Николе;

б) машки лица – повторници, осудени со правосилна пресуда на казна затвор до една година односно кога остатокот од казната по пресметаниот притвор изнесува до една година од подрачјето на основните судови: Кратово, Куманово и Свети Николе;

в) машки лица - странски државјани и лица без државјанство осудени со правосилна пресуда на казна затвор до три години, односно кога остатокот од казната по пресметаниот притвор изнесува до три години и

г) машки и женски лица спрема кои е определена мерка притвор од подрачјето на основните судови: Берово, Виница, Делчево, Кочани, Кратово, Крива Паланка, Куманово, Радовиш, Свети Николе, Струмица и Штип.

**7.2 Отворено одделение во Крива Паланка**

а) Машки лица – примарни сторители, осудени со правосилна пресуда на казна затвор до три години, односно кога остатокот од казната по пресметаниот притвор изнесува до три години од подрачјето на основните судови Кратово и Крива Паланка и

б) машки лица повторници, осудени со правосилна пресуда на казна затвор до една година, односно кога остатокот на казната по пресметаниот притвор изнесува до една година од подрачјето на основниот суд Крива Паланка.

**8. Во Затвор Охрид се упатуваат:**

 а) деца од машки пол осудени со правосилна пресуда на казна затвор за деца и

б) машки и женски лица спрема кои е определена мерка притвор од подрачјето на основните судови: Охрид, Струга и Дебар.

**9. Во Затвор Струмица се упатуваат:**

а) машки лица – примарни сторители, осудени со правосилна пресуда на казна затвор до три години односно кога остатокот од казната по пресметаниот притвор изнесува до три години, од подрачјето на основните судови: Берово, Виница, Делчево, Кочани, Радовиш, Струмица и Штип и

б) машки лица повторници, осудени со правосилна пресуда на казна затвор до една година, односно кога остатокот на казната по пресметаниот притвор изнесува до една година од подрачјето на основните судови: Берово, Виница, Делчево, Кочани, Радовиш, Струмица и Штип.

**10. Во Затвор Скопје се упатуваат:**

а)машки лица – примарни сторители, осудени со правосилна пресуда на казна затвор до три години, односно кога остатокот од казната, по пресметаниот притвор изнесува до три години, од подрачјето на Основниот кривичен суд Скопје;

б)машки лица – повторници, осудени со правосилна пресуда на казна затвор до една година односно кога остатокот од казната по пресметаниот притвор изнесува до една година од подрачјето на Основниот кривичен суд Скопје и

в) машки и женски лица спрема кои е определена мерка притвор од подрачјето на Основниот суд Велес и Основниот кривичен суд Скопје.

**11. Затвор Тетово се упатуваат:**

а) машки лица – примарни сторители, осудени со правосилна пресуда на казна затвор до три години, односно кога остатокот од казната по пресметаниот притвор изнесува три години за подрачјато на основните судови: Тетово и Гостивар;

б) машки лица повторници, осудени со правосилна пресуда на казна затвор до една година, односно кога остатокот на казната по пресметаниот притвор изнесува до една година од подрачјето на основните судови: Тетово и Гостивар и

в) машки и женски лица спрема кои е определена мерка притвор од подрачјето на основните судови: Тетово и Гостивар.

**12.** Во услови кога одделението за притвор е со исполнет капацитет или постојат други оправдани причини, надлежниот суд кој ја определува мерка притвор во согласност со Управата за извршување на санкциите ги упатува лицата мерката притвор да ја извршуваат во друго притворско одделение.

  **II**

**Во воспитно – поправен дом Тетово се упатуваат** деца од машки пол на кои со правосилна одлука им е изречена воспитна мерка упатување во воспитно – поправен дом за територијата на Република Северна Македонија.

 **III**

 Мерките на безбедност задолжително психијатриско лекување и чување во здравствена установа и задолжително лекување на алкохоличари и наркомани се извршуваат во следниве јавни здравствени установи:

 а) Во ЈЗУ Психијатриска болница - Скопје се упатуваат осудени лица од подрачјето на Основниот кривичен суд Скопје и подрачјето на основните судови: Велес, Гостивар, Дебар, Кичево, Кратово, Крива Паланка, Куманово и Тетово;

 б) Во ЈЗУ Психијатриска болница - Демир Хисар се упатуваат осудени лица од подрачјето на основните судови: Битола, Крушево, Охрид, Прилеп, Ресен и Струга и

 в) Во ЈЗУ Психијатриска болница - Негорци се упатуваат осудени лица од подрачјето на основните судови: Берово, Виница, Гевгелија, Делчево, Кавадарци, Кочани, Неготино, Радовиш, Свети Николе, Струмица и Штип.

IV

 **ПРЕОДНИ И ЗАВРШНИ ОДРЕДБИ**

1. До создавање на услови во одделението за притвор во Затвор Тетово, лицата на кои им е определна мерката притвор од подрачјето на основните судови Тетово и Гостивар, ќе се упатуваат во одделението за притвор во Затвор Скопје.

2. До создавање на услови во одделението за притвор во Затвор Битола, лицата на кои им е определна мерката притвор од подрачјето на основните судови Битола, Кичево, Крушево, Прилеп и Ресен, ќе се упатуваат во одделението за притвор во Затвор Охрид.

3. До создавање на услови и ставање во функција на Воспитно - поправниот дом Тетово, децата на кои им е изречена мерка упатување во воспитно - поправен дом се упатуваат во Затвор Охрид.

4. Со денот на влегувањето во сила на ова решение престанува да важи Решението за распоредување на осудените и малолетните лица во казнено – поправните и воспитно – поправните установи и на притворените лица во притворските одделенија на казнено – поправните установи (,,Службен весник на Република Македонија" бр. 84/08).

 5. Ова решение влегува во сила наредниот ден од денот на објавувањето во ,,Службен весник на Република Северна Македонија".

 Бр. 02-314/1 Министер за правда,

16.01.2020 година д-р Рената Дескоска

 Скопје